
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 27 aprilie 2009               

Pl-x  208/2009                     


AVIZ
asupra Propunerii legislative  privind asigurarea stagiului de practică universitară
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă  privind asigurarea stagiului de practică universitară, trimisă cu adresa  nr. Pl x 208 din 14 aprilie 2009 şi înregistrată cu nr. 31/446  din 15.04.2009.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  27 aprilie 2009.

Propunerea legislativă are ca obiect de reglementare asigurarea efectuării stagiului de practică a studenţilor din învăţământul universitar, crearea premiselor ca pregătirea practică a studenţilor să se facă pe baza parteneriatului universităţilor cu administraţia locală şi cu mediul de afaceri, în cadrul unui contract individual de muncă pentru stagiari şi, recunoaşterea perioadei de practică drept vechime în muncă, cu toate drepturile stabilite de lege.

Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr.301/08.04.2009. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  propunerea legislativă  face parte din categoria legilor organice. 
                              PREŞEDINTE,                        SECRETAR,

                                Daniel BUDA                 Gabriel ANDRONACHE
Consilier, Paul Şerban

